‏
 תאריך: 14/01/2024
 מספרנו: 355523

**מכרז פנים/חוץ מס' 07/2024**

**מינהל חינוך וערכים - שפ"ח (שירות הפסיכולוגי החינוכי- התפתחותי)**

**דרושים**: **פסיכולוגים חינוכיים**

כפיפות: מנהלת השירות הפסיכולוגי החינוכי-התפתחותי

**תיאור התפקיד:**

* מתן שירותים פסיכולוגיים חינוכיים מערכתיים ופרטניים במסגרת החינוך לילדים, למשפחות ולצוותי חינוך לשם קידום בריאות נפש ורווחה נפשית בשגרה ובחירום
* מתן שירותים פסיכולוגיים חינוכיים לילדים במוסדות החינוך ולגורמים הרלוונטיים במסגרות חינוך רגיל וחינוך מיוחד ובכלל זה ילדים בסיכון
* המועמד שייבחר יידרש לפעול בהתאם להגדרת ותאור התפקיד כפי שנרשם במסמך משרד

הפנים/ מינהל השלטון המקומי

**דרישות התפקיד:**

**תנאי סף:**

* תואר "מוסמך" לפחות בפסיכולוגיה יישומית¹, רצוי בפסיכולוגיה חינוכית או בפסיכולוגיה קלינית

של הילד שניתן מאת מוסד שהוכר כמוסד להשכלה גבוהה לפי חוק המועצה להשכלה גבוהה,

תשי"ח -1958 או מוסד בחו"ל שהוכר על ידי וועדת הרישום של משרד הבריאות ומשרד החינוך

כשווה ערך לתואר הניתן בישראל

**או**

תואר אקדמי ראשון בפסיכולוגיה או מדעי ההתנהגות (תואר מושלם ומוכר ע"י המל"ג, או שקיבל הכרה מהגף להערכת תארים אקדמאיים מחו"ל) ומי שהשלים את כל חובות השמיעה שלו לתואר שני בפסיכולוגיה יישומית¹ למעט עבודת גמר (תזה) או מי שנמצא במסלול ישיר לדוקטורט אשר סיים פרקטיקום וחובות לימוד

* רישום בפנקס הפסיכולוגים בהתאם לסעיף 12 לחוק הפסיכולוגים, אלא אם כן מדובר בסטודנט
* המועמד שיתקבל יידרש להציג אישור על היעדר הרשעה בעבירת מין, בהתאם לחוק למניעת העסקה

של עברייני מין במוסדות מסוימים, תשס"א – 2001 (קבלת הטפסים הרלוונטיים - מאגף משאבי אנוש בעירייה)

**כישורים ודרישות נוספות:**

* פסיכולוגים חינוכיים מומחים /מתמחים או פסיכולוגים המתכוונים להתמחות בפסיכולוגיה חינוכית - יתרון
* ניסיון בעבודה בשירות פסיכולוגי חינוכי ו/ או ניסיון בעבודה חינוכית/טיפולית עם ילדים - יתרון
* עברית ברמה גבוהה ואנגלית כדי קריאת ספרות מקצועית
* היכרות עם תוכנות ה- OFFICE
* אמינות ומהימנות אישית
* כושר למידה, כושר עבודה תחת לחץ
* כושר עבודת צוות, כושר לטפח יחסים בין אישיים

¹לימודים יישומיים בפסיכולוגיה הכוללים התנסות מעשית בטיפול ובאבחון פרטני (פרקטיקום) וקורס מלווה

 מחייב להתנסות מטעם המוסד האקדמי (4 נ"ז לפחות).

**היקפי משרות:** 50% לפחות למשרה

**מתח דרגות:** 37-39 בדרוג פסיכולוגים או בהתאם להסמכות המועמד/ת

בעלי תואר ראשון יתקבלו בדרגה 36 בדרוג המח"ר

**יש להעביר קורות חיים בצירוף אסמכתאות להוכחת עמידה בתנאי הסף (תעודות השכלה,**

**אישורי העסקה ומסמכים אחרים ככל ונדרש) לאגף משאבי אנוש, רח' בן גוריון 22 הרצליה,**

**במייל²** **michrazim@herzliya.muni.il** **עד ליום 05/02/2024.**

**²**בהגשת מועמדות/מסמכים באמצעות המייל - במידה ולא התקבל אישור אוטומטי על קבלת הפניה,

 יש לדאוג ולהגיש מועמדות/מסמכים בדרכים חלופיות ( בפקס/ הגשה ידנית/ באמצעות חשבון email אחר).

הצעות שאינן עונות על דרישות המכרז או הצעות שלהן לא יצורפו תעודות ומסמכים נדרשים לא תיענינה.

תינתן עדיפות למועמד המשתייך לאוכלוסייה הזכאית לייצוג הולם אשר אינה מיוצגת כנדרש בקרב עובדי הרשות המקומית, אם המועמד הינו בעל כישורים דומים לכישוריהם של מועמדים אחרים.

תינתן עדיפות למועמד עם צרכים מיוחדים, וזאת בהתאם לכשירותו לביצוע העבודה הנדרשת.

מועמד עם מוגבלות זכאי לקבל התאמות הנדרשות לו מחמת מוגבלותו בהליכי הקבלה לעבודה.

**מועמד שהנו קרוב משפחה של עובד עירייה אחר או נבחר ציבור נדרש להצהיר על כך וקליטתו**

**לעבודה מותנית באישור ועדה עירונית או ועדת השירות במשרד הפנים.**

**על המועמד לפרט בדבר נושאים העלולים להעמידו בניגוד עניינים**

בכל מקום בו נכתב בלשון זכר, הכוונה גם ללשון נקבה ולהיפך.

 בכבוד רב,

 משה פדלון

 ראש העירייה